《黎氏旌节荣奖 其二 代少石兄作》
明代·霍与瑕

戢翼鸳鸯正在梁，孤村寡妇一茅房。几穿葛屦秋风紧，独剪银灯冬夜长。

清泪暗将添锦水，断魂何处堕明霜。天门此日开青眼，桂子兰花奕叶香。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。